钦定古今图书集成/明伦汇编/氏族典/第078卷 > 吴辅
## 钦定古今图书集成/明伦汇编/氏族典/第078卷 > 吴辅

按《延平府志》：“辅，南平人。登天圣八年进士第，授道州
推官。会有传寇至者，郡僚欲毁桥守城，辅曰：‘桥以南
皆吾民也，安可弃耶’？闻者壮其言，民心乃安，寇卒不
至。”

===吴评===按《崇安县志》：“评字正词，登景祐元年进士第，调明州
鄞县尉。尝以大狱属评，评拂守意，遂移狱他司。后奏
上，改常州通判。神宗朝，以职方郎中守南京，寻以太
常少卿判太常礼院。有谮评于丞相者，出知莱州，请
祠归里，少师赵抃、枢密陈襄、尚书苏颂谓评才气过
人，不宜处之散地，诏除礼院，不拜。致仕，官至中大夫”，
累赠“开国侯。”